মাইকেল মধুসূদন দত্ত
মাইকেল মধুসূদনের নাট্যচর্চার কাল ও রচিত নাটকের সংখ্যা দুইই সীমিত। ১৮৫৯ থেকে ১৮৬১ - এই তিন বছর তিনি নাট্যচর্চা করেন। এই সময়ে তাঁর রচিত নাটকগুলি হল : "শর্মিষ্ঠা" (১৮৫৯), "একেই কি বলে সভ্যতা" (১৮৬০), "বুড়ো শালিকের ঘাড়ে রোঁ" (১৮৬০), "পদ্মাবতী" (১৮৬০), "কৃষ্ণকুমারী" (১৮৬১)। এছাড়া মৃত্যুর পূর্বে "মায়াকানন" (১৮৭৪) নামে একটি অসমাপ্ত নাটক।
মহাশ্বেতা দেবী
মহাশ্বেতা দেবী ১০০টিরও বেশি উপন্যাস এবং ২০টিরও বেশি ছোটোগল্প সংকলন রচনা করেছেন। তিনি মূলত বাংলা ভাষায় সাহিত্য রচনা করেছেন। তবে সেই সব রচনার মধ্যে অনেকগুলি অন্যান্য ভাষায় অনূদিত হয়েছে। তাঁর প্রথম উপন্যাস "ঝাঁসির রানি" ঝাঁসির রানির (লক্ষ্মীবাই) জীবনী অবলম্বনে রচিত। এটি প্রকাশিত হয়েছিল ১৯৫৬ সালে। এই উপন্যাসটি রচনার আগে তিনি ঝাঁসি অঞ্চলে গিয়ে তাঁর রচনার উপাদান হিসেবে স্থানীয় অধিবাসীদের কাছ থেকে তথ্য ও লোকগীতি সংগ্রহ করে এনেছিলেন।